BERETNING FRA KOMMISSIONEN TIL EUROPA-PARLAMENTET OG RÅDET om udgifterne for EUGFL, Garantisektionen - Alarmsystemet nr. 1/2003 og nr. 2/2003

INDHOLDSFORTEGNELSE

1. BEVILLINGER

2. DEN GENERELLE UDVIKLING I DE MÅNEDLIGE UDGIFTER

3. FORELØBIGT BEVILLINGSFORBRUG

4. KOMMENTARER

5. KONKLUSIONER

BILAG 1 Beregning af udgiftsprofilen for regnskabsåret 2003

1. Indledning

2. Beregningsmetode - Generel regel

3. Undtagelser fra den generelle regel

BILAG 2 Profil for 2003 - kumuleredee procentsatser

1. BEVILLINGER

1.1. Bevillinger i budgettets udgiftsområde 1 (Landbrug) for 2003-budgettet

1.1.1. Det vedtagne budget

De bevillinger, som Europa-Parlamentet vedtog i december 2002 for budgettets udgiftsområde 1 beløber sig til 44 780,45 mio. EUR (inkl. 18,0 mio. EUR i kapitel B0-40).

Bevillingerne i underudgiftsområdet for den fælles landbrugspolitik (underudgiftsområde 1a, der omfatter afsnit B1-1 til B1-3) andrager 40 082,45 mio. EUR, dvs. 2 597,5 mio. EUR under loftet i den interinstitutionelle aftale af 6. maj 1999 [1].

[1] Den interinstitutionelle aftale af 6. maj 1999 mellem Europa-Parlamentet, Rådet og Kommissionen om budgetdisciplin og forbedring af budgetproceduren (1999/C 172/1).

Bevillingerne i underudgiftsområdet for landdistrikternes udvikling (underudgiftsområde 1b, der omfatter afsnit B1-4) andrager 4 698,0 mio. EUR, hvilket er lig med loftet i den interinstitutionelle aftale.

Bevillingerne i kapitel B0-40 (formålsbestemte reserver) beløber sig til 18,0 mio. EUR, og de vil først være til rådighed efter en bevillingsoverførsel. Disse bevillinger blev afsat til følgende specifikke formål:

>TABELPOSITION>

1.1.2. Budgetbehandlingen

Det foreløbige budgetforslag (FBF)

Kommissionen udarbejdede FBF for 2003 og forelagde det for budgetmyndigheden i april 2002. De samlede bevillinger, der blev foreslået for EUGFL, Garantisektionen, androg 45 117,8 mio. EUR, inkl. 40 419,85 mio. EUR til underudgiftsområde 1a (der efterlod en margin på 2 260,1 mio. EUR under loftet for dette underudgiftsområde) og 4 698,0 mio. EUR til underudgiftsområde 1b (lig med loftet).

Budgetforslaget (BF)

Rådet vedtog BF for 2003 i juli 2002. I forhold til bevillingerne til FBF for 2003 nedsatte Rådet bevillingerne til underudgiftsområde 1a lineært med 288,0 mio. EUR. De samlede bevillinger til EUGFL, Garantisektionen, androg således 44 829,8 mio. EUR. Dette beløb bestod af 40 131,8 mio. EUR til underudgiftsområde 1a og 4 698,0 mio. EUR til underudgiftsområde 1b.

Ændringsskrivelse

Ved udgangen af oktober 2002 vedtog Kommissionen ændringsskrivelse nr. 3 til FBF for 2003. I ændringsskrivelsen blev der taget hensyn til de seneste økonomiske udviklingstendenser og markedsprognoser for de forskellige landbrugssektorer og den seneste landbrugslovgivning siden udarbejdelsen af FBF for 2003. Disse overvejelser førte til et bevillingsbehov på 44 780,4 mio. EUR, dvs. det resulterede i en nedsættelse af bevillingsbehovet med 337,4 mio. EUR i sammenligning med bevillingsbehovet i FBF for 2003. Denne ændringsskrivelse indebar et beløb på 40 082,4 mio. EUR i underudgiftsområde 1a, hvilket lå 2 597,5 mio. EUR under loftet, og et beløb på 4 698,0 mio. EUR i underudgiftsområde 1b, hvilket var lig med loftet.

Vedtagelse af budgettet for 2003

Efter forliget mellem de tre institutioner blev budgettet for 2003 vedtaget i december efter de retningslinjer, som Kommissionen havde foreslået i sin ændringsskrivelse nr. 3 til FBF for 2003 (se punkt 1.1.1 for nærmere detaljer).

2. DEN GENERELLE UDVIKLING I DE MÅNEDLIGE UDGIFTER

Nedenstående tabeller viser den generelle udvikling i de månedlige udgifter i forhold til udgiftsprofilen. Denne situation svarer til udgifterne i medlemsstaterne fra den 16. oktober 2002 til den 31. december 2002.

I bilaget til denne rapport redegøres der detaljeret for, hvordan udgiftsprofilen er udarbejdet.

2.1. Underudgiftsområde 1a: DEN FÆLLES LANDBRUGSPOLITIK

>TABELPOSITION>

2.2. Underudgiftsområde 1b: Landdistrikternes udvikling

>TABELPOSITION>

3. FORELØBIGT BEVILLINGSFORBRUG

Nedenstående tabeller viser det foreløbige bevillingsforbrug i de første to måneder af regnskabsåret 2003:

>TABELPOSITION>

>TABELPOSITION>

4. KOMMENTARER

4.1. Bevillingsforbruget for februar 2003

Bevillingsforbruget i budgettets udgiftsområde B1 udgør for februar 2003 (medlemsstaternes udgifter fra den 16. oktober 2002 til den 31. december 2002) 24 689,6 mio. EUR, dvs. 55,1% af bevillingerne. Udgifterne ligger

- 1 338,7 mio. EUR over indikatoren for underudgiftsområde 1a (traditionelle udgifter til EUGFL, Garantisektionen, og veterinærudgifter) og

- 59,6 mio. EUR over indikatoren i underudgiftsområde 1b (landdistrikternes udvikling).

4.2. Valutafaktorer

Dollarens vekselkurs over for euroen

Udgiftsniveauet, som er angivet i foregående punkt, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, især for korn og sukker samt for nogle former for intern støtte såsom bomuldsstøtten, afhænger udgifterne af udviklingen i dollarkursen.

I overensstemmelse med Rådets forordning om budgetdisciplin (Rådets forordning (EF) nr. 2040/2000 af 26. september 2000) blev ændringsskrivelsen til landbrugsbudgettet for 2003 udarbejdet på grundlag af den gennemsnitlige dollarkurs for juli, august og september 2002, dvs. 1 EUR = 0,98 $. I perioden fra den 1. august 2002 til den 31. december 2002 var den gennemsnitlige dollarkurs 1 EUR= 0,99 $, dvs. en anelse over den kurs, der lå til grund for opstillingen af budgettet for 2003.

4.3. Markedsfaktorer

Underudgiftsområde 1a

For underudgiftsområde 1a ligger rytmen i budgetgennemførelsen over indikatoren for både vegetabilske og animalske produkter. For vegetabilske produkter skyldes overforbruget hovedsageligt markafgrøder og olivenolie. For animalske produkter tilskrives overforbruget hovedsageligt fårekød. For tilknyttede udgifter viser budgetkapitel B1-39 et overforbrug, som Kommissionen undersøger for tiden, da det måske beror på en fejlpostering af de udgifter, som medlemsstaterne har anmeldt. Følgende kommentarer er derfor påkrævet:

Kapitel B1-10: Markafgrøder // Afvigelse: + 673 mio. EUR (+ 3,0%)

// (udgifter: 15 402 mio. EUR)

(indikator: 14 729 mio. EUR)

I begyndelsen af regnskabsåret vedrører de fleste betalinger i dette kapitel udbetalinger af direkte støtte i perioden fra den 16. november 2002 til den 31. januar 2003. Overforbruget i forhold til indikatoren viser en øget rytme i medlemsstaternes udbetaling af denne støtte. På nuværende tidspunkt anses dette overforbrug for at være midlertidigt.

Kapitel B1-12: Olivenolie // Afvigelse: + 182 mio. EUR (+ 7,8%)

// (udgifter: 1 783 mio. EUR)

(indikator: 1 601 mio. EUR)

Dette overforbrug skyldes den øgede rytme i udbetalingen af forskud på produktionsstøtten for olivenolie i forhold til indikatoren. Situationen forventes at normalisere sig i de kommende måneder på grundlag af maksimale forudfastsatte mængder olivenolie, der forventes støttet under denne foranstaltning.

Kapitel B1-22: Fåre- og gedekød // Afvigelse: + 464 mio. EUR (+ 25,7%)

// (udgifter: 1 286 mio. EUR)

(indikator: 822 mio. EUR)

Der blev udarbejdet en lineær profil for perioden fra den 16. oktober 2002 til den 31. marts 2003 for betalinger efter de nye regler for denne ordning. Det konstaterede overforbrug skyldes den øgede rytme i medlemsstaternes udbetaling af fåre- og gedekødspræmien i forhold til indikatoren. Denne situation er dog midlertidig, og den forventes at normalisere sig senere hen, da medlemsstaterne efter de nye regler kun er bemyndiget til at udbetale denne præmie for et maksimalt antal forudfastsatte præmierettigheder for hver berørt medlemsstat.

5. KONKLUSIONER

Bevillingsforbrug pr. 28. februar 2003

Bevillingsforbruget for februar 2003 (medlemsstaternes udgifter fra den 16. oktober 2002 til den 31. december 2002) viser et overforbrug i underudgiftsområde 1a. Dette overforbrug vedrører visse budgetkapitler, og det forventes på nuværende tidspunkt at være midlertidigt. Overforbruget i underudgiftsområde 1b er ringe og kræver ingen kommentarer for tiden.

BILAG 1 Beregning af udgiftsprofilen for regnskabsåret 2003

1. Indledning

Ifølge artikel 7 i Rådets forordning (EF) nr. 2040/2000 af 26. september 2000 om budgetdisciplin skal Kommissionen indføre et effektivt alarmsystem for udviklingen i udgifterne for EUGFL, Garantisektionen, for hvert kapitel. Med henblik herpå forelægger den Rådet og Europa-Parlamentet månedlige rapporter om udviklingen i de faktiske udgifter i forhold til fastlagt udgiftsprofiler.

Kommissionen udarbejder profilerne for hvert budgetkapitel, så snart budgettallene foreligger. De er, hvor det er hensigtsmæssigt, baseret på de gennemsnitlige månedlige udgifter i de tre foregående år.

2. Beregningsmetode - Generel regel

Metoden går ud på at udarbejde profiler pr. kapitel ud fra tallene for de enkelte budgetkonti (jf. bilag 1) således:

a) Udgifterne i de tre foregående regnskabsår tilpasses om nødvendigt efter kontoplanen for det pågældende regnskabsår.

For hvert af de afsluttede regnskabsår beregnes der en profil med kumulerede procentsatser på laveste budgetniveau (konto eller artikel).

b) Den historiske profil for hver budgetkonto svarer til det aritmetiske gennemsnit af procentsatserne for de tilsvarende måneder i hvert regnskabsår.

c) Ved at multiplicere den således opnåede procentsats med bevillingen i budgetkontoen for det pågældende regnskabsår fremkommer det udgiftsbeløb - for en konto - der skal anses for normalt på en given dato.

d) Indikatoren på et højere niveau opnås ved at sammenlægge beløbene på de deraf omfattede lavere niveauer (kapitel = sammentælling af beløbene for hver konto).

Den procentsats, som disse beløb udgør i forhold til budgettet for hvert kapitel, giver profilen for kapitlet. I profilen tages der således hensyn til vægtningen af de lavere niveauer (artikler og konti).

Desuden skal profilen, når der findes lovhjemlede betalingsfrister, samlet være i overensstemmelse med disse frister.

3. Undtagelser fra den generelle regel

Generelt udarbejdes profilerne efter reglerne i punkt 2. Det er dog nødvendigt at fravige disse regler i følgende tilfælde:

a) Når de tidligere tal for en budgetkonto indeholder helt undtagelsesvise elementer, foretages de fornødne korrektioner.

b) Når tallene for en budgetkonto for et enkelt regnskabsår eller to anses for at være mere repræsentative end den tidligere profil, foretages beregningen på grundlag af kun dette regnskabsår eller to regnskabsår.

c) Når særlige begivenheder gør, at de tidligere tal for en budgetkonto ikke afspejler den forventede udgiftsrytme (ny konto, ændring af reglerne eller ændring af betalingsfristerne), udarbejdes der en teoretisk profil på grundlag af arbejdshypoteser, der tager hensyn til de nye forhold.

d) For konti vedrørende udgifter til offentlig oplagring bør der, da værdinedskrivningen ved regnskabsårets udgang har betydelig indflydelse på udgiftsrytmen, og da en sådan værdinedskrivning varierer meget fra regnskabsår til regnskabsår, ved beregning af den tidligere profil ses bort fra værdinedskrivningen. Dernæst indregnes 2003-budgetoverslaget over denne værdinedskrivning i den forventede udgift for den sidste måned i regnskabsåret, hvilket så giver den endelige profil for disse budgetkonti.

e) For konti, der vedrører opkrævninger i forbindelse med svig og uregelmæssigheder, som ifølge sagens natur er vanskelige at forudse, anses en lineær profil for at være den mest relevante.

Nedenstående bemærkninger forklarer disse undtagelser for hver berørt konto.

Kapitel 10 - Markafgrøder

B1-1001 - Restitutioner for byg og malt

Da år 2002 ikke er repræsentativt, eftersom der ikke var bevillinger, er profilen udarbejdet på grundlag af gennemsnittet for år 2000 og 2001.

B1-1013 - Andre udgifter til offentlig oplagring

Da intet af de tre foregående år er repræsentativt, er profilen opbygget lineært for hele året.

B1-1014 - Nedskrivning af kornlagrene

Da udgifterne afholdes fra november til udgangen af maj (inkl.), er profilen opbygget lineært kun for denne periode.

B1-1040 - Producentstøtte - majs (majsområder)

B1-1041 - Producentstøtte - korn (uden for majsområder)

B1-1042 - Producentstøtte - rapsfrø, solsikkefrø og sojabønner

B1-1043 - Producentstøtte - ærter, bønner, hestebønner og sødlupiner

B1-1044 - Producentstøtte - hørfrø ekskl. frø af spindhør samt hør og hamp bestemt til fiberproduktion

B1-1045 - Supplerende støtte - hård hvede: traditionelle produktionsområder

B1-1047 - Støtte til græsensilage

B1-1049 - Frivillig jordudtagning

B1-1050 - Producentstøtte - majs (majsområder)

B1-1051 - Producentstøtte - korn (uden for majsområder)

B1-1052 - Producentstøtte - rapsfrø, solsikkefrø og sojabønner

B1-1053 - Producentstøtte - ærter, bønner, hestebønner og sødlupiner

B1-1054 - Producentstøtte - hørfrø ekskl. frø af spindhør samt hør og hamp bestemt til fiberproduktion

B1-1056 - Supplerende støtte - hård hvede: traditionelle dyrkningsområder

B1-1057 - Supplerende støtte - hård hvede: ikke-traditionelle dyrkningsområder

B1-1058 - Støtte til græsensilage

B1-1060 - Jordudtagning i forbindelse med hektarstøtte

For konti B1-1040 til B1-1049 og B1-1050 til B1-1060 blev betalingsfristerne fra produktionsåret 2000/01 ændret ved forordning (EF) nr. 1251/1999, og gennemsnittet for de tre foregående produktionsår er derfor ikke repræsentativt for den nye situation. Profilen er baseret på regnskabsårene 2001 og 2002. For konti B1-1047, B1-1056 og B1-1058 er indikatoren dog kun baseret på år 2002, da år 2001 ikke var repræsentativt.

Vi gør opmærksom på, at vi ved udarbejdelsen af indikatoren for visse konti (B1-1045, B1-1051 og B1-1056) har taget hensyn til forskud (2003-budgettet) til Tyskland og Italien i september og oktober 2002.

Kapitel 14 - Spindplanter og silkeorme

B1-1410 - Støtte til forarbejdning af lange hørfibre

B1-1403 - Støtte til forarbejdning af korte hørfibre og hampefibre

Da de foregående år ikke er repræsentative, er profilen udarbejdet lineært mellem november 2002 og udgangen af juli 2003 for 96% af budgettet, og resten, dvs. 4%, er fordelt på resten af år 2003.

Kapitel 15 - Frugt og grøntsager

B1-1509 - Andet

Profilen blev baseret på år 2002.

Kapitel 16 - Produkter henhørende under vinsektoren

B1-1611 - Destillation af vin (Forordning (EF) nr. 1493/1999)

Som følge af de nye regler fra august 2000 er profilen udarbejdet på grundlag af gennemsnittene for regnskabsårene 2001 og 2002.

B1-1625 - Støtte til privat oplagring

Da gennemførelsessatserne for 2000 og 2001 ikke er repræsentative, er profilen udarbejdet på grundlag af år 2002.

B1-1650 - Foranstaltninger til omstrukturering og omlægning af vindyrkningsarealer

Da gennemførelsessatserne for 2000 og 2001 ikke er repræsentative, er profilen udarbejdet på grundlag af år 2002.

Kapitel 17 - Tobak

B1-1750 - Fællesskabsfonden for tobak - Direkte betalinger fra Den Europæiske Union

Da de foregående tre år ikke er repræsentative, er profilen udarbejdet lineært.

B1-1751 - Fællesskabsfonden for tobak - Direkte betalinger fra medlemsstaterne

Da de foregående tre år ikke er repræsentative, er profilen udarbejdet lineært.

Kapitel 18 - Andre vegetabilske sektorer eller produkter

B1-1858 - Hektarstøtte - ris

Da år 2000 og 2001 ikke er repræsentative, er profilen udarbejdet på grundlag af år 2002.

Kapitel 20 - Mælk og mejeriprodukter

B1-2011 - Tekniske udgifter til offentlig oplagring

B1-2012 - Finansieringsudgifter til offentlig oplagring

B1-2013 - Andre udgifter til offentlig oplagring

B1-2014 - Nedskrivning af lagrene

For de fire ovennævnte konti er profilen udarbejdet lineært for hele året.

B1-2034 - Nedskrivning af lagrene

Profilen er udarbejdet lineært for hele året.

B1-2099 - Andet

Profilen er udarbejdet lineært for hele året.

Kapitel 21 - Oksekød

B1-2100 - Restitutioner for oksekød (døde dyr)

B1-2101 - Restitutioner for oksekød (levende dyr)

Profilen for konto B1-2101 er baseret på gennemsnittet af gennemførelsessatserne for de foregående tre år i underkontiene vedrørende udførsel af levende dyr. Profilen for konto B1-2100 er baseret på gennemsnittet af gennemførelsen af anden udførsel af oksekød (døde dyr).

B1-2111 - Tekniske udgifter til offentlig oplagring

B1-2112 - Finansieringsudgifter til offentlig oplagring

B1-2113 - Andre udgifter til offentlig oplagring

Profilen er udarbejdet lineært for hele året.

B1-2120 - Ammekopræmier

B1-2121 - Tillægspræmier ammekøer

B1-2122 - Særlige præmier

B1-2124 - Slagtepræmier

Profilen er baseret på regnskabsårene 2001 og 2002, da muligheden for forskud på 80% kun bestod i disse to år.

B1-2127 - Obligatorisk slagtning

Profilen er udarbejdet lineært for hele året, da de foregående år ikke er repræsentative.

B1-2128 - Supplerende betalinger

Profilen er udarbejdet på grundlag af gennemsnittene for de sidste to år 2001 og 2002, da år 2000 ikke er repræsentativt. .

B1-2129 - Andre interventioner

Profilen er udarbejdet lineært for hele året, da medlemsstaterne kun skal betale restbeløbene for denne foranstaltning.

Kapitel 22 - Fåre- og gedekød

B1-2220 - Præmier for moderfår og geder

B1-2221 - Fast præmie for moderfår og geder i ugunstigt stillede områder og i bjergområder

B1-2222 - Tillægspræmier for kød af moderfår og geder

Profilen er udarbejdet lineært for perioden 16.10.2002 til 31.3.2003, da det er fastsat i de nye regler, at det er i denne periode, at betalingerne skal foretages.

Kapitel 23 - Svinekød

B1-2302 - Ekstraordinære foranstaltninger til støtte af markedet

Profilen er udarbejdet lineært for hele året, da intet af de foregående år er repræsentativt.Kapitel 30 - Restitutioner for visse varer fremstillet ved forarbejdning af landbrugsprodukter

B1-3000 - Restitutioner for korn, der eksporteres i form af spiritusholdige drikkevarer

Da reglerne blev ændret i juli 2000, blev profilen beregnet på grundlag af år 2001 og 2002.

B1-3012 - Skummetmælk og andre mejeriprodukter

Profilen er udarbejdet på grundlag af år 2001, da år 2000 og 2002 ikke var repræsentative.

Kapitel 31 - Fødevareprogrammer

B1-3100 - Uddeling af landbrugsprodukter til de fattige i Fællesskabet

Profilen er udarbejdet på grundlag af år 2002, da år 2000 og 2001 ikke var repræsentative.

Kapitel 32 - Programmer Til Fordel For De Fjerntliggende Områder Og Øerne I Det Ægæiske Hav

B1-3201 - Andre foranstaltninger

B1-3221 - Andre foranstaltninger

Profilen er baseret på år 2000 og 2001, da år 2002 ikke er repræsentativt (programmerne godkendt sent i 2002).

Kapitel 33 - Veterinær- og plantesundhedsforanstaltninger

B1-330 - Programmer for udryddelse og overvågning af dyresygdomme (GD SANCO)

B1-331 - Andre foranstaltninger på veterinærområdet (GD SANCO)

B1-332 - Nødfond for dyresygdomme (GD SANCO)

B1-333 - Planteværn (GD SANCO)

Da der er tale om direkte betalinger, er profilen udarbejdet på grundlag af de forventede udgifter for år 2003.

B1-333A - Planteværn - administrationsudgifter

Da der er tale om administrative udgifter, udarbejdes der ikke nogen profil for denne post.

Kapitel 36 - Kontrol og forebyggelse - EUGFL, Garantisektionen

B1-3600 - Fortegnelse over olivendyrkningsarealer - geografisk informations system

B1-3602 - Andre foranstaltninger

Profilen er 100% af udgifterne i februar 2003.

B1-361A - Kontrol og forebyggelse - direkte udbetalinger fra Det Europæiske Fællesskab (forvaltningsudgifter)

Da der er tale om administrative udgifter, udarbejdes der ikke nogen profil for denne post.

Kapitel 38 - Forbrugsfremmende foranstaltninger

B1-3800 - Aktioner inden for EU

B1-3801 - Aktioner i tredjelande

Da der blev godkendt nye programmer i 2002, er profilen opbygget lineært for hele året.

B1-3810 - Aktioner inden for EU

B1-3811 - Aktioner i tredjelande

Profilen er baseret på år 2001 og 2002, da år 2000 ikke var repræsentativt.

B1-3820 - Oplysning om den fælles landbrugspolitik

Profilen er baseret på år 2001, da 2000 og 2002 ikke var repræsentative.

Kapitel 39 - Andre foranstaltninger

B1-3910 - Ordninger for direkte støtte til små producenter

Da betalingerne for denne foranstaltning skal foretages fra den 1.11.2002 til den 30.6.2003, er profilen udarbejdet lineært for denne periode.

Kapitel 40 - Landdistrikternes udvikling

B1-4000 - Investeringer i landbrugsbedrifter

B1-4010 - Etablering af unge landbrugere

B1-4020 - Uddannelse

B1-4030 - Førtidspensionering (ny ordning)

B1-4040 - Ugunstigt stillede områder og områder med miljørestriktioner

B1-4050 - Foranstaltninger vedrørende miljøvenligt landbrug (ny ordning)

B1-4060 - Forbedring af forarbejdningen og afsætningen af landbrugsprodukter

B1-4070 - Skovbrug

B1-4071 - Skovbrug (ny ordning, andet)

B1-4080 - Vigtigste foranstaltninger i tilknytning til landbrugssektoren

B1-4081 - Andre foranstaltninger

B1-4091 - Evaluering

B1-4092 - Overgangsforanstaltninger

For alle ovennævnte konti er profilen baseret på år 2001 og 2002.

>TABELPOSITION>